Κουέντιν Μασσάις ο νεότερος

Ο Κουέντιν Μασσάις ο νεότερος (φλαμανδικά: Quentin Metsys de jonge (Quinten ή Massys, περ. 1543 – 1589"Metsys" είναι η συνήθης και προτιμώμενη γραφή για τον εγγονό. Δείτε τη Getty Union list) ήταν Φλαμανδός ζωγράφος της Αναγέννησης, ένας από τους αρκετούς Φλαμανδούς που δραστηριοποιήθηκαν στην Αυλή των Τυδώρ κατά τη βασιλεία της Ελισάβετ Α΄ της Αγγλίας. Ήταν γιος του Φλαμανδού ζωγράφου Γιαν Μασσάις και εγγονός και συνώνυμος του Κουέντιν Μασσάις.

Ο νεότερος Κουέντιν γεννήθηκε στην Αμβέρσα, όπου έγινε μέλος στη Συντεχνία του Αγίου Λουκά το 1574. Το 1581, περίπου, ζούσε στο Λονδίνο, έχοντας δραπετεύσει από τη γενέτειρά του λόγω θρησκευτικών διαφορών, όπως είχαν κάνει τόσο ο πατέρας όσο και ο θείος του. Το 1588 εγκατέλειψε το Λονδίνο μετοικώντας στη Φρανκφούρτη, όπου και απεβίωσε το επόμενο έτος.Hearn, p. 86

Είναι ευρύτερα γνωστός για το πορτρέτο με το κόσκινο της Ελισάβετ Α΄, την οποία απεικόνισε ως Τούτσια (Tuccia), μια παρθένο της θεάς Εστίας, η οποία απέδειξε την αγνότητά της μεταφέροντας νερό με ένα κόσκινο από τον ποταμό Τίβερη ως τον ναό της Εστίας χωρίς να χύσει ούτε μια σταγόνα.Δείτε την Hearn, σελ. 85.  Αν και ο Ρόυ Στρονγκ απέδωσε τον πίνακα στον Κορνέλις Κέτελ το 1969 και ξανά το 1987, (δείτε τον Strong 1987 σελ. 101), η εκ του σύνεγγυς εξέταση αποκάλυψε ότι ο πίνακας είναι υπογεγραμμένος και χρονολογημένος στη βάση της σφαίρας: 1583. Q. MASSYS | ANT (αναφορά στην Αμβέρσα, Antwerp). Η Ελισάβετ περιβάλλεται από σύμβολα της Αυτοκρατορίας, μια κολόνα και μια υδρόγειο σφαίρα, εικονογραφία που θα εμφανιζόταν ξανά και ξανά στις προσωπογραφίες της κατά τις δεκαετίες 1580 και 1590, κυρίως στο πορτρέτο της Αρμάδας του 1588 (άγνωστου Άγγλου ζωγράφου).Hearn, p. 85; Strong 1987 p.101

Παραπομπές

Δείτε επίσης
Κατάλογος Φλαμανδών ζωγράφων
Φλαμανδική ζωγραφική

Πηγές
Hearn, Karen, ed. Dynasties: Painting in Tudor and Jacobean England 1530–1630.  New York: Rizzoli, 1995.  ISBN 0-8478-1940-X
Strong, Roy,The English Icon: Elizabethan and Jacobean Portraiture, 1969, Routledge & Kegan Paul, London (Strong 1969)
Strong, Roy: The Cult of Elizabeth, 1977, Thames and Hudson, London, ISBN 0-500-23263-6 (Strong 1977)
Strong, Roy: Gloriana: The Portraits of Queen Elizabeth I, Thames and Hudson, 1987, ISBN 0-500-25098-7 (Strong 1987)

Εξωτερικοί σύνδεσμοι


Κατηγορία:Φλαμανδοί ζωγράφοι